รีวิวร้านนี้เป็นครั้งที่ 2 วันนี้ที่มาทานมาที่ร้านใหม่ (ย้ายมาอยู่ข้างๆร้านเดิม) ร้านดูกว้างขวาง โปร่ง และสะอาดขึ้น แต่ไม่ประทับใจเลยค่ะ อาหารช้ามากๆๆๆๆๆ ต้องตามออร์เดอร์ไปไม่ต่ำกว่า 5 ครั้ง 
สั่งทุกเมนูพร้อมๆกันตั้งแต่แรกเลย รอบแรกไข่ตุ๋น เต้าหู้เย็น ซุปมิโสะมาเสิร์ฟก่อน หลังจากนั้นหายไปยาวเลย ประมาณ 20 นาทีได้ ตามแล้วตามอีก พนง. (น่าจะเป็นพม่า) บอกว่าเค้าจะเสิร์ฟปลาดิบที่สั่งทั้งหมดมาพร้อมกันเป็นจานเดียวเลย เราก็บอกว่าไม่เป็นไรค่ะ ทยอยมาทีละจานก็ได้ แต่เหมือนจะสื่อสารกันไม่รู้เรื่อง พนง.ก็ย้ำว่าจะมาเป็นจานเดียว เราก็บอกว่าเอามาทีละอย่างก็ได้ค่ะ พูดอยู่ 2-3 รอบเค้าก็ไม่เข้าใจ -*-
สรุปนั่งรอต่ออีกเกือบ 10 นาทีกว่าจะมา แต่ยังขาดซาชิมิหอยเชลล์ไปอย่างนึง ต้องนั่งรอหลังจากปลาดิบมาเสิร์ฟแล้วอีก 15 นาที (รอจนเรียกพนง.มาบอกว่าถ้ายังไม่ทำ ขอยกเลิกนะคะ แต่เค้าบอกว่าพ่อครัวกำลังทำให้อยู่)
ปลาดิบวันนี้ไม่อร่อยเลย ปลาทูน่าขาวกับปลาฮามาจิหั่นมาติดส่วนเอ็น เนื้อก็เหนียวๆ ไม่ค่อยสด ซาชิมิแซลม่อนโอเคอยู่ ซาชิมิหอยเชลล์ไม่โอเคอย่างแรง กินไป 2 ชิ้นเอง แต่โรลอร่อยค่ะ
สรุปคุณภาพอาหารคงเป็นไปตามราคา แต่มาเจอบริการแบบนี้อีก เพิ่มเงินอีกหน่อยไปทานร้านอื่นดีกว่า
